open-index/open-wikipedia-markdown huggingface dataset:
545 v.Chr.

548 v.Chr. - 547 v.Chr. - 546 v.Chr. - **545 v.Chr.** - 544 v.Chr. - 543 v.Chr. - 542 v.Chr. 
't Joar **545 v.Chr.** is e joar in de 6e êeuwe v.Chr. volgenst de pre-julioansche Romeinsche kalender.
## Gebeurtenissn
[thumb|Etruskischn amfora: Achilles achtervolgt  Troïlos (ca. 540 v.Chr.) ([Louvre)]]
*By de veroverienge van de Grieksche stad Smyrna (nu İzmir in Turkeye) deur de Perzn,  èn ze de stad hêelegans vernietigd, omdan ze de Perzn nie wildn steunn in under oorloge teegn de Lydiërs. 
## Gestorvn
*Thales van Milete (ca. 545 v.Chr.), Grieksche weetnschapper en filosoof
Marquillies

**Marquillies** es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Wyker, Sengin, Billy-Berklo, Hantay, Salomé en Illies.

## Beziensweirdigeedn
* De Sent-Genevièvekerke

thumb|left|De Sent-Genevièvekerke
1710

1707 - 1708 - 1709 - **1710** - 1711 - 1712 - 1713
't Joar **1710** is 't 10e joar in d' 18e êeuwe volgenst de christelike joartellienge. 
thumb|Slag by Zaragoza
## Gebeurtenissn
*20 ogustus - De Slag by Zaragoza binst de Spoansche Successieoorloge endigt met een overwinnienge van de g'allieerde ip Spanje.
## Geboorn
;februoari
* 15 - Louis XV, keunienk van Frankryk
;november
* 22 - Wilhelm Friedemann Bach, Duutsche componist en oudste zeune van Johann Sebastian Bach
## Gestorvn
*Jacob Leyssens - Vlamsche schilder
;januoari
* 28 - Philip Verheyen, Vlamsche chirurg
Radingem (Noorderdepartement)

**Radingem**, ofte **Radinghem-en-Weppes** in't Frans, es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Ennetières-en-Weppes, Schobeke, Beaucamps-Ligny, Le Maisnil en Bois-Grenier.

## Beziensweirdigeedn
* De Sint-Vaastkerke

thumb|left|'t Center van Radingem
Radingem

* Radingem (Nauw van Kales): e Fransche gemêente in't departement Nauw van Kales (*Radinghem* in't Frans)
* Radingem (Noorderdepartement): e Fransche gemeente in't Noorderdepartement (*Radinghem-en-Weppes* in't Frans)
Fiesjow

De **fiesjow** (*Mustela putorius*) is e roofbêeste van de familie van de marterachtign (Mustelidae). De bêeste komt vôorn in grôote dêeln van Europa toet in westelik Azië en nôordôostelik Afrika.

De fiesjow is dichte familie van de wezel en den hermelyn, mor ook e wilde vôorvoader van de fret  (*Mustela putorius furo*), die anzien wordt lik een oendersôorte.
## Kenmerkn
De fiesjow kan 45 toet 65 santimeter kommn. De vintjes kommn veel grotter en zwoarder of de wuuvetjes. Z' èn e dikke vacht, die bruun toet zwart van kleur is. De pôotn en de steirt zyn wel altyd zwart.

De kop van de fiesjow is dêels wit toet witgeel of grysde en der lopt e doenkeren band tusschn under oogn.

De pôotn zijn relatief kort, moa styf krachtig. De klauwers zyn nie intrekboar en speeln e rolle by 't groavn van under hol.
## Leevnswyze
De fiesjow is e bodembeweuner die zeldn klemt en ook nie geirn zwemt. Je beweegt deur ofwisselend te loopn en te spriengn en van tyd stille te stoan ip zyn achterpôotn. De bêeste is actief by nacht en verduukt hem overdag in zyn hol.
De fiesjow is e styf actieve roofbêeste die leeft van klêene toet middelgrôote gewervelde bêestn lik muuzn, rattn, puutn, keuns, en veugels. Z' eetn ook geleedpôtige bêestn en fruut. De fiesjow zoekt zyn prôoie met d' hulpe van zyn reuke die goed oentwikkeld is, beter of zyn zicht. E prôoibêeste wordt deurgoans in de nekke gebeetn en ton weg en were geschud toet da 't dôod is. Der wordt geweunlik e vôorroad angeleid. 
 
Under vyandn zyn andere roofbêestn lik slangn en vossn. By e confrontoasje wordt e bloazend geluud gemakt en wordt e melkachtig stienkend vocht gespeit uut de geurkliern an under steirtbasis. Da wordt ook gebruukt vor under territorium te markeern. De noame *Mustela putorius* verwyst doa noatoe en wil zeggn  *stienkende wezel*.
## Uutdrukkienge
*'t Is e fiesjow: 't is e slimme, sluwe mens
Erkegem

**Erkegem** (Frans: *Erquinghem-le-Sec*, Nederlands: *Erkegem* ofte *Erkengem*) es e gemêente in Vrankryk in't Noorderdepartement. 't Ligt in Fransch-Vlaenderen, mêer bepoald in Rysels-Vlaenderen. 't Grenst an de gemêentn Schobeke, Hallennes by Haubourdin en Beaucamps-Ligny.

Ip een dikke 10 kilomèiters o de nôordwestkant van Erkegem ligt in de Leiedaele 't bikkans gelyknoamige Erkegem an de Leie

## Beziensweirdigeedn
* De Sint-Vaastkerke

thumb|left|De Sint-Vaastkerke en't ôorlogsmonument
Sengin

**Sengin** (Frans: *Sainghin-en-Weppes*) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern, oloewel da Sengin olvôorn d'indêelienge in departementn in 1790 eigntlyk tout Artesië ôordigde. Sengin grenst an de gemêentn Fournes-en-Weppes, Woavern, Doenk, Ennelin, Bauvin, Billy-Berklo, Hantay, Marquillies en Wyker. O de zuudkantn van de gemêente lôopt de gekanaliseerde Deule.

D'êeste geschriftn oovr de plekke Sengin dateern uut 1064. 't Achtervoegsel *en-Weppes* by d'officieele Fransche noame van Sengin es mo achterof gekomm'n vo nie te verwarrn me Singem ofte *Sainghin-en-Mélantois*, wa mêer o 't zuudôostn van Rysel an de Marke ligt, mêer richtienge de schreve mè Enegouwn.

## Beziensweirdigeedn
* De Sint-Pieterskerke

thumb|left|'t Center van Sengin mè de torre van de Sint-Pieterskerke
Roofbêestn

**Roofbêestn** (*Carnivora*, Latyn vo *vlêeseters*) zyn een orde van zoogbêestn die surtout vlêes eetn. Ze bemachtign 't zelve deur te joagn, deur 't of te pakkn van andere bêestn of in de vorm van oas, restn van dôoie bêestn. 't Zyn der ook wel die plantn eetn, lik paddestoeln, of insectn.

Surtout de katachtign eetn vlêes, moa de beirn eetn eigntlik alles. De reuzepanda êet allêene moa bamboe en de rolsteirtbeir allêene moa plantn. In gewicht zyn der ook grôote verschilln. E wezel weegt roend de 35 gram, binst dat de zêeolifant wel vuufduusd kilo kan weegn. 

Ook zêehoendn, zêelêeuwachtign en walrussn zyn roofbêestn die under angepast èn an 't leevn in de zêe. Ze wordn zêeroofbêestn genoemd.
## Families
* Orde Carnivora
** Oenderorde Feliformia
*** Felidae, Katachtign
*** Herpestidae, Mangoestn
*** Viverridae, Civetkattn
*** Hyaenidae, Hyena's
*** Nandiniidae, Afrikoansche palmcivetkattn
*** Eupleridae, Madagaskarcivetkattn
** Oenderorde Caniformia
*** Procyonidae, Wasbeirachtign
*** Ailuridae, Klêene panda's
*** Ursidae, Beirn
*** Canidae, Hoendachtign
*** Mustelidae, Marterachtign
*** Mephitidae, Stienkbêestn
*** Phocidae, Zêehoendn
*** Odobenidae, Walrussn
*** Otariidae, Zêelêeuwachtign
Bouwkundig erfgoed in Oarelbeke

**Lyste van bouwkundig erfgoed in [[Hoarelbeke|Oarelbeke]]**:

## Externe koppelienge
*Erfgoed Oarelbeke
## Kykt ook noa
*Bouwkundig erfgoed in Boavekove
*Bouwkundig erfgoed in Hulste
Katachtign

De **katachtign** (Felidae) zyn e familie van roofbêestn. ‘t Zyn de mêest uutgesprookn vlêeseters. Z' èn 't vlêes van bêestn nôdig vo t' overleevn. Ze kommn van nateure vôorn ip verre al de continentn, juste nie in Australië en ip Antarctica.

De katachtign zyn nachtbêestn die by schemerdoenker nog goed kunn zien. De pupille van under oogn is over 't algemêen spleetvormig en styf soamntrekboar. Under hoektandn zyn styf grôot. De toenge, bedekt met e loage ruwe papilln, komt goed van passe vor under eign proper te lekkn en by 't schreepn van 't vlêes van under prôoie. Z' èn gevoelige ôorn, woadeure dan z' under prôoie gemakkelik kunn lokaliseern en under evenwichtsorgoan is ook goed oentwikkeld. Under lange snorhoarn zyn styf gevoelige tastorgoann. Katachtign èn e lenig, gespierd lyf en sterke flexibele pôotn. Z' èn klauwers an under têens, die intrekboar zyn, uutgenoomn by de cheeta. De mêeste katachtign leevn in busschn en zyn goeie klemmers mè scherpe noagels. Z' èn dikwyls e karakteristiek gestriepte of gevlekte vacht vo camouflage. De mêeste sôortn  leevn solitair, uutgezoenderd de lêeuw.
## Geslachtn en sôortn
* Subfamilie Felinae (klêene kattn)
** Geslacht *Acinonyx*   
****Acinonyx jubatus*, Cheeta 
** Geslacht *Caracal* 
*** *Caracal aurata*, Afrikoansche goudkatte
*** *Caracal caracal*, Caracal of woestynlynx
** Geslacht *[[Felis]]*  
*** *Felis chaus*, Moeraskatte
*** *Felis margarita*, Zandkatte 
*** *Felis nigripes*, Zwartvoetkatte
*** *Felis silvestris*, Wilde katte
**** *[[Felis silvestris catus]]*, Huuskatte
** Geslacht *Leopardus* 
*** *Leopardus braccatus*, Pantanalkatte
*** *Leopardus colocolo*, Colocolokatte
*** *Leopardus geoffroyi*, Geoffroykatte
*** *Leopardus guigna*, Kodkod
*** *Leopardus jacobitus*, Andeskatte
*** *Leopardus pajeros*, Pampaskatte
*** *Leopardus pardalis*, Ocelot
*** *Leopardus tigrinus*, Oncilla
*** *Leopardus wiedii*, Margay
** Geslacht *Leptailurus* 
*** *Leptailurus serval*, Serval
** Geslacht *Lynx* 
*** *Lynx canadensis*, Canadeesche lynx 
*** *Lynx lynx*, Euraziatische lynx 
*** *Lynx pardinus*, Pardellynx 
*** *Lynx rufus*, Roste lynx 
** Geslacht *Otocolobus* 
*** *Otocolobus manul*, Pallaskatte
** Geslacht *Pardofelis* 
*** *Pardofelis badia*, Borneogoudkatte 
*** *Pardofelis marmorata*, Marmerkatte
*** *Pardofelis temminckii*, Aziatische goudkatte
** Geslacht *Prionailurus* 
*** *Prionailurus bengalensis*, Bengoalsche tygerkatte
*** *Prionailurus iriomotensis*, Iriomotekatte
*** *Prionailurus planiceps*, Platkopkatte
*** *Prionailurus rubiginosus*, Rostgevlekte katte 
*** *Prionailurus viverrinus*, Viskatte 
** Geslacht *Puma*  
*** *Puma concolor*, Poema
*** *Puma yagouaroundi*, Jaguarundi
* Subfamilie Pantherinae (grôote kattn)
** Geslacht *Neofelis*  
*** *Neofelis diardi*, Nevelpanter van Borneo 
*** *Neofelis nebulosa*, Nevelpanter  
** Geslacht *[[Panthera]]* 
*** *[[Panthera leo]]*, Lêeuw 
*** *Panthera onca*, Jaguar
*** *Panthera pardus*, Panter 
*** *Panthera tigris*, Tyger 
*** *Panthera uncia*, Snêeuwpanter
Pedro Fernando

**Pedro Fernando**, echte noame **Paulo Fernando Manuel** (19 november 1998), es e rapper uut Angola, Luanda. 

## Externe koppeliengn
*  MBID: 5237eccf-4f58-4ee2-b9ef-b5a02a5eb454
*  Muziekteksten
* Pedro Fernando Official Twitter
*  Pedro Fernando Song Lyrics
* Pedro Fernando Official Facebook
Panthera

***Panthera***  is e geslacht van de familie  van de Katachtign (Felidae), mè vuuf bekende leevnde sôortn, noamelik de lêeuw, de jaguar, de panter, de tyger en de snêeuwpanter. Die latstn is recentelik toegevoegd by 't geslacht. 

't Geslacht *Panthera* is in 1816 gedefinieerd deur de Duutscher Lorenz Oken en geklassificeerd in de subfamilie Pantherinae (grôote kattn). 

De *Panthera*, met uutzoenderienge van de snêeuwpanter,  zyn d' ênigste katachtign die in stoat zyn van te brulln deur bepoalde morfologische kenmerkn an under larynx.
## Sôortn
* Geslacht *Panthera* 
** *[[Panthera leo]]*, Lêeuw 
** *Panthera onca*, Jaguar
** *Panthera pardus*, Panter 
** *Panthera tigris*, Tyger 
** *Panthera uncia*, Snêeuwpanter
Felis

***Felis***  is e geslacht van de familie  van de katachtign (Felidae). Ze leevn in Europa, Afrika en Azië. 

De klêenste sôorte is de zwartvoetkatte (38 toet 42 cm) en de grotstn is de moeraskatte (62 toet 76 cm). D' huuskatte is een oendersôorte van de wilde katte.

De noame *Felis* wil zeggn "katte" in 't Latyn.
## Sôortn
* Geslacht *[[Felis]]*  
** *Felis chaus*, Moeraskatte
** *Felis margarita*, Zandkatte 
** *Felis nigripes*, Zwartvoetkatte
** *Felis silvestris*, Wilde katte
*** *[[Felis silvestris catus]]*, Huuskatte
Schobeke

**Schobeke** (Frans: *Escobecques*, Nederlands: *Schobeek*) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Ennetières-en-Weppes, Engelo, Hallennes by Haubourdin, Erkegem, Beaucamps-Ligny en Radingem.

## Beziensweirdigeedn
* D'Ouze-Lieve-Vrouwe-Vizietoasjekerke

thumb|left|Uutzicht ip Schobeke
Bouwkundig erfgoed in Hooglee

**Lyste van bouwkundig erfgoed in [[Hooglee]]**:

## Externe koppelienge
*Erfgoed Hooglee
## Kykt ook noa
*Bouwkundig erfgoed in Gits
Ibiza (eiland)

**Ibiza** (Kataloans: *Eivissa* [əjˈvisə]; Spoans: [iˈβiθa]) es e Spoans eiland, e stik van de Baleoarn. Me een ippervlakte va 575 km² es Ibiza 't dertienste grotste eiland in de Middellandsche Zêe. Ibiza wordt tope me 't eiland Formentera de Pitiuusn genoemd. Ten nôordôostn va 't eiland liggn Majorca en Minorca. De belangrykste plekkn zyn Ibiza-stad en Sant Antoni de Portmany. In 't zuudwestn ligt 't klêene rotseiland Es Vedrà. 't Ôogste punt es de berg Sa Talaiassa.

De Kataloansche noame es *Eivissa*; *Ibiza* es de Kastilioansche noame. By widder wordt Ibiza geweunlyks uutgesprookn lik [iˈbit͡sa], woabie de z klienkt lik in *pizza*. In 't Spoans wordt de letter uutgesprookn lik e stemlôze dentoale frikatief (de th in 't Iengelsche *think*). D'inweuners va Ibiza èn under eign dialect va't Kataloans, 't *Eivissenc*.

## Toerisme
't Eiland es e populaire vakansebestemmienge vo joenge menschn, metda 't gekend is vo 't nachtleevn ip 't eiland. Olle joare goan d'r styf gekende DJ's noa Ibiza, woa daze vele hêel de zommer an êen diskotheke verboendn zyn.

Ibiza-stad stoat sedert 1999 ip de Weirelderfgoedlyste. D'oede ogger geleegn ommeurde binnstad woarin de kathedroale en 't archeologisch museum de mêest belangryke beziensweirdigkeitn zyn, noemt Dalt Vila. Tien kilomèters noa 't westn liggn de ruienes va de Fenicische nederzettienge Sa Caleta.

## Geskiednisse
Acht miljoen joar geleedn wierdn de Baleoarn boovn de zêespegel omogegedoown. D'êeste menschelyke beweunienge wos roend 5000 v.Chr. Va de vroegste periode zyn d'r moa letter resten overgebleevn en ipgegroavn. Van achter 654 vô Christus zyn d'r echte historische feiten gekend. Ton èn de Fenisjers d'ôofdstad van Ibiza gesticht en èn ze zidder d'oavnstad de noame *Ibossim* gegeevn, genoemd achter d'Egyptische god Bes. De noame Ibiza en de Kataloansche versie Eivissa zyn olle twêe van *Ibossim* ofgeleid. Beist de Fenisisje periode èn de Griekn wok 't eiland bezocht en 't wos de Griek Diodoros va Sicilië da voe d'êeste kjê de noamn va d'eilandn Formentera en Ibiza in 't schrift zettigde en under de Pitiussn, oftewel *d'eilandn bedekt me dennebôomn*, a genoemd.

### Ibiza in film en tillevizje
D'Ollandske film *Verliefd op Ibiza* (2013) en de tillevizjefeuilletong va de zelste noame speeln under of ip 't eiland, juste lik d'Iengelske kluchtfilm *Kevin & Perry Go Large*. Wok de videoclip va Que sí que no va Jody Bernal wierd ip Ibiza ipgepakt.

## Teetn
Ibizoansche ploas zyn *bullit de peix* (e sôorte visstoofpotje), *arròs de matança* (zwinnevlêes me riest), *sofrit pagès* (gekokte patatn me zwinnevlêes), *arròs a la marinera*, e visploa, en de *fláo*, e tartje.
Duolingo

**Duolingo** es e website en app woarip daj groatis toaln kut lêern. Ôorsproenklyk wos de website wok e platform vo gecrowdsourcet tekst te vertoaln. De website wos azo ontworpn da beist da de gebruukrs vodder kwoamn in under lessn, daze zidder websites en andre documentn ielpn vertoaln.

Duolingo startte ip 30 november 2011 e bètaversie met e wachtlyste va mjir of 300.000 gebruukrs. Ip 19 juni 2012 wierd Duolingo voe 't grôte publiek g'oopnd. Sedert december 2012 eit de website cursussn vo Iengelstoalign, mo wok voe Spoans-, Portegees-, en Italioanstoalign. Tegen 't ende juli 2017 woaren d'r ol 72 toalnkombinoasjes, en e stik of 21 woaran daze werkn.

De cursussn kuj wok mobiel volgn. D'r es e app beschikboar voe iOS (iPhone), Android en Windows Phone.
Bouwkundig erfgoed in Houthulst

**Lyste van bouwkundig erfgoed in [[Houthulst]]**:

## Externe koppelienge
*Erfgoed Houthulst
## Kykt ook noa
*Bouwkundig erfgoed in Klerkn 
*Bouwkundig erfgoed in Merkem
*Bouwkundig erfgoed in Tjoenkershove
Bouwkundig erfgoed in Ramskapelle (Knokke-Heist)

**Lyste van bouwkundig erfgoed in [[Ramskapelle (Knokke-Heist)|Ramskapelle]]**:

## Externe koppelienge
*Erfgoed Ramskapelle
Groafschappn van Ierland

De 32 **groafschappn van Ierland** (Iengels: *counties of Ireland*, Iers: *contaetha na hÉireann*) vormn de traditionele administratieve indêlienge van 't eiland.
County Cork

thumb|Liggienge van 't Groafschap Cork in Ierland
**County Cork** (Iers: *Contae Chorcaí*) is 't grotste en mêest zuudwestelyk geleegn groafschap in Ierland. 't Ligt in de provinsje Munster en 't is vernoemd achter de stad Cork (Iers: *Corcaigh*). 't Et een ippervlak van 7457 km² en 542.196 inweuners (2016). De grotste steedn zyn Cork, Ballincollig en Carrigaline.

Beziensweirdigheedn zyn oender andere Blarney Castle met de Blarney Stone en Cobh, d' hoave woarda veel Iersche emigrantn vertrokkn noa de Verênigde Stoatn, Australië, Canada, Nieuw-Zêeland of Zuud-Afrika en 't is ook de latste stopplekke van de Titanic vo dat 'n vertrok ip zyn fatale reize.

Ip d' Iersche ottoplaks stoat Cork angeduud mè *C*. 

Ofbeeldienge: BlarneyCastle3Thesteve.jpg|Blarney Castle 
Ofbeeldienge: Cobh.jpg|Zicht ip Cobh
Cork

**Cork** (Iers: *Corcaigh*) is e stad in Ierland. 't Is d' hoofdstad van 't gelyknoamig groafschap en 't ligt in de provinsje Munster, by de zuudkust van 't eiland.

De riviere de Lee stroomt deur Cork. Een eiland in 't middn van de riviere vormt 't grotste gedêelte van de stad, juste vo dat de Lee uutmoendt in Lough Mahon en  doarachter in d' hoave van Cork, êen van de grotste nateurlyke hoaves ter weireld. De noame *Cork* komt van 't Iers woord *corcaigh* da *moerassige plekke* wil zeggn, en  verwyst noa de liggienge an de riviere. Der is ook een internationaal vliegpling, Cork Airport. 
## Geschiedenisse
Cork is gesticht deur Sint Finbar in de 6e êeuwe roend e klôoster. Tusschn 915 en 922 krêeg Cork e stedelyk karakter ton da kolonistn uut 't Nôordn (Vikings) een handelshoave iprichttn. 

Binst d' Iersche oorloge vor oenofhankelykheid in 1920 is de stad grôotndêels verwoest gewist deur e brand. *The Burning of Cork* gebeurde in de nacht van 11 ip 12 december van 1920 deur Iengelsche paramilitaire organisoasjes, lik de *Black and Tans*. Die gebeurtenisse wordt deur d' Iern anzien lik êen van de kêerpuntn in de geschiedenisse van d' oenofhankelykheid van Ierland.
 
Ofbeeldienge: Patrick Street Cork2.jpg |Patrick Street ca. 1890-1900
Ofbeeldienge: The Burning of Cork (9713428703).jpg|Cork achter de brand in 1920


## Beziensweirdigheedn
De stad èt twêe grôote kathedroaln: St. Mary's Cathedral, de kathedroale van 't bisdom van de Church of Ireland en St. Finbar's Cathedral, zetel van 't Rooms-Katholiek bisdom Cork en Ross. 

St. Patrick's Street is de belangrykste wienkelstroate.

't Bekendste gebouw is de torre van de Sint-Annekerke, symbool van de stad, in 't district Shandon. Andere interessante gebouwn zyn Cork City Hall, Elizabeth Fort, Cork Opera House, University College Cork en de English Market.

Cork was in 2005 culturele hoofdstad van Europa.
thumb|left|St. Finbar's Cathedral
thumb|left|500px|Cork 2017
Sportvrouwe van 't joar (Holland)

thumb|Up de EK van 2014 in Zürich won Dafne Schippers de goudn medaille up de 100 m. 't zilver ging noar Myriam Soumaré en 't brons noar Ashleigh Nelson.
De titel Hollansche **Sportvrouwe van 't joar** wordt sedert 1959 ieder joar toegekend an de beste Hollandsche sportster, tydens het NOC*NSF Sportgala in soamnwerking met de NOS.

Der bestoat ook e titel Hollandsche Sportman van 't joar (sedert 1951), Hollandsche Sportploeg van 't joar (sedert 1968) wordt joarlyks toegekend oan êen Hollandsche sportploeg tydens een sportgala.
                                          
## Overzicht van de winnoars
{| width=70%
| width=50% align=left valign=top |

| width=50% align=left valign=top |
Schloßplatz (Wiesbaden)

[thumb|De Schloßplatz van [Wiesbaden]]
De **Schloßplatz** (in 't Vlams: *Paleisplatse* of *Kastêelplatse*) is e pling in 't historisch center van de stad Wiesbaden in Duutsland. De noame komt van de *Stadtschloss*, e classicistisch stadspaleis, vroeger de residensje van d' hertoogn van Nasau, die an de nôordkant stoat van 't pling. Andere gebouwn zyn 't Oud stadhuus, 't Nieuw stadhuus en de neogotische *Marktkirche* (Marktkerke). In 't middn van 't pling stoat de *Marktbrunnen* (woaterpit) van 1753.
left|250px
Provinsjes van Ierland

right
De **Provinsjes van Ierland** zyn e traditionele indêlienge van 't Iers eiland.

Die oenderverdêlienge is nie mè van administratief belang moa wordt nog gebruukt by historische en culturele activiteitn.
#Leinster
#Munster
#Connacht
#Ulster

't Iers woord vo die indêlienge, *cúige*, wil letterlyk zeggn "vuufde dêel". Da komt omdat er vroeger nog e vuufde provinsje was, Meath, nu verdêeld over Leinster en Ulster.
East Sussex

thumb|Beachy Head in Eastbourne
**East Sussex** is e groafschap (county) in d' Iengelsche regio South East England. 't Grenst an de counties  Kent in 't nôordn en 't ôostn, Surrey in 't nôordwestn en West Sussex in 't westn. In 't zuudn ligt 't Iengels Kanoal. D' administratieve hoofdplekke is Lewes.
## Districtn

## Beziensweirdigheedn
De Seven Sisters zyn  e serie kalkrotsn by 't Iengels Kanoal, die dêel uutmoakn van 't  Nationaal park South Downs. Beachy Head, e boaie an de zuudkust, is êen van mêest bekende lokoale attracsjes. 

East Sussex èt ook verschillige historische gebouwn lik de kastêeln van Bodiam, Herstmonceux, Lewes en Pevensey, en verdedigiengsfortn lik Martello towers en  Eastbourne Redoubt.

Andere interessante gebouwn zyn Battle Abbey, gebouwd ter herdenkienge van de Slag by Hastings,  Bateman's in Burwash, huus van Rudyard Kipling en Hammerwood Park, êen van d' êeste huuzn in Iengeland gebouwd in de Greek Revival styl.

## Steedn
*Brighton and Hove
*Eastbourne
*Hastings
*Bexhill-on-Sea
*Seaford
*Crowborough
*Hailsham
*Portslade-by-Sea
*Peacehaven
*Lewes
*Uckfield
*Newhaven
*Saltdean
*Polegate
*Heathfield
*Battle
*Rye
Deutsches Eck

thumb|400px|Deutsches Eck
**Deutsches Eck**, (*Duutschn hoek* in 't Vlams), is e kunstmoatig angeleide landtoenge in Koblenz an de moendienge van de riviere de Moezel in de Reyn. 

In 1897 èn ze der e nationaal monument ip gezet vo de Duutsche êenwordienge in 1871 t' herdenkn, e ruuterstandbeeld van keizer Wilhelm I ip een hoge sokkel.

In de Twêede Weireldoorloge is 't standbeeld deur artillerievier verwoest. Achter den oorloge wildn de g'allieerdn ook de sokkel ofbreekn, moa deur geldgebrek is da nie gebeurd en de sokkel blêef stoan. In 1953 wierd 't monument vôorzien van de  woapnschildn van al de dêelstoatn van Duutsland inclusief de vroegere gebiedn van  van 't Duuts Ryk in 't ôostn en 't wierd ingewyd ols monument vo de Duutsche êenheid. Boovn ip de sokkel stoend e vlaggemast met de vlagge van Duutsland.

In 1987 oentstoend er e burgerinitiatief vo 't ruuterstandbeeld te reconstrueern en were te zettn, moa da lag politiek moeilyk in 't ton nog gesplitste Duutsland. Achter de  herênigienge van 't land verloor 't monument zyn politieke loadienge en in 1993 wierd er e nieuw ruuterstandbeeld gezet.

Deutsches Eck is nu uutgegroeid toet 't symbool van de stad Koblenz. De locoasje wordt ook gebruukt vo grôote evenementn.
Nicosia

thumb|Collage mè fotto's van Nicosia
**Nicosia** (Grieks: Λευκωσία, *Levkosía*, Turks: Lefkoşa) is d' hoofdstad van Cyprus, geleegn an de riviere de Pedieos.

Nicosia is êen van de verdêelde hoofdsteedn van de weireld. 't Zuudelyk dêel is van Grieks Cyprus en 't nôordelyk dêel van Turks Cyprus. De grenze, "De Groene Lyne" (de VN-Bufferzone), lopt dweis deur de stad, van ôost noa west. 't Bestoat uut e  gedemilitariseerde zone, die sedert 1974 deur de  Verêenigde Noasjes (VN) wordt  oenderhoudn. D' oude cirkelvormig ommeurde stad wordt er verre exact mee deurmiddn gedêeld.
## Geschiedenisse
't Centraal dêel van Cyprus woar da Nicosia geleegn is, wordt al zeker sedert de vroege   bronstyd beweund. Omtrent 1200 joar vo Christus wierd de stad deur (verzekers Grieksche) kolonistn gesticht oender de noame *Ledra*. Êenigte êeuwn loater kwam hêel Cyprus oender Assyrisch bestier, ook de klêene stad Ledra. Êenigte êeuwn achter de vernietigienge van de kuststad Salamis (ton d' hoofdstad) deur d' Arabiern in 647 kwam Nicosia roend 965 hoofdstad van 't eiland. De centrale liggienge makte de verdedigienge gemakkelyker. In 1191 belegerdn en veroverdn de kruusvoarders de stad  oender leidienge van Richard I van Iengeland. In 1570 viel de stad achter 40 doagn belegerienge in handn van d' Ottomoann. In 1878 wierd 't eiland en de stad overgedreegn an 't Brits Ryk. Sedert 1960 is Nicosia d' hoofdstad van d' oenofhankelyke republiek Cyprus. Vanof 1975 is 't ook d' hoofdstad van de de-facto oenofhankelyke Turksche republiek Nôord-Cyprus en is de stad dus verdêeld in 2 dêeln. 
thumb|left|Zicht ip Nicosia (nôordelyk dêel)
Los Angeles

**Los Angeles**, officieel de **City of Los Angeles** en veele ofgekort noar **L.A.**, is e grote stad an de westkust van de Verênigde Stoatn. 't Is de grotste stad in de stoat Californië en den op èèn na grotste stad in Amerika. 

Los Angeles is e weireldstad met een drukke dock en grootn vlieghaven. L.A. en specifieker Hollywood vormn 't centrum van uze filmculture.
Bouwkundig erfgoed in Westkapelle

**Lyste van bouwkundig erfgoed in [[Westkapelle (West-Vloandern)|Westkapelle]]**:

## Externe koppelienge
*Erfgoed Westkapelle
Bouwkundig erfgoed in Knokke-Heist

Overzicht van 't **Bouwkundig erfgoed** in de gemêente **[[Knokke-Heist]]**:
*Bouwkundig erfgoed in Duunbergn
*Bouwkundig erfgoed in Heist
*Bouwkundig erfgoed in Knokke
*Bouwkundig erfgoed in Knokke-'t Zoute
*Bouwkundig erfgoed in Ramskapelle (Knokke-Heist)
*Bouwkundig erfgoed in Westkapelle
## Externe koppelienge
*Erfgoed Knokke-Heist
Kopenhagen

**Kopenhagen** (Deens: *København* [købm̩ˈhɑwˀn]) is d' hoofdstad en grotste stad van Denemarkn mè 602.481 inweuners in de gemêente (2017). 

Kopenhagen ligt an d' ôostkust van 't eiland Sjælland. E klêen dêel ligt ip 't eiland Amager. De stad ligt an de zêestroate de Sont (*Øresund*) en an den overkant ligt de Zweedsche stad Malmö. De Sontbrugge verbiendt de twêe steedn met e boane en een yzerweg.
  
Ôorsproenkelyk was Kopenhagen e visschersdorp van Vikings, gesticht in de 10ste êeuwe en 't kwam hoofdstad van Denemarkn in de vroege 15ste êeuwe.
De mêeste monumentale pandn in Kopenhagen dateern uut de 17ste êeuwe. Buutnwykn van Kopenhagen zyn Østerbro ("Ôosterbrugge"), Vesterbro ("Westerbrugge") en Nørrebro ("Nôorderbrugge"). Vesterbro is bekend van 't amusementspark Tivoli, Østerbro is e deftige wyk woar da families mè joengers weunn en Nørrebro is e volkswyk mè klêene wienkels van vele  nationaliteitn.
De stad blêef groein en land ipslokkn. Doardeure wierd een andere stad, genoamd Frederiksberg, hêelegans omslootn deur  zowel Nørrebro of Vesterbro. Azo is Frederiksberg eigntlyk een eilandstad binn de grenzn van Kopenhagen gekommn.
## Beziensweirdigheedn
*De Langelinie, een hoavepiere en  promenade mè 't beeld van de Klêene Zêemarminne ip e rotse. 't Is g'inspireerd ip 't sprooksje van de Deensche schryver Hans Christian Andersen. Nie verre dervan stoat de fonteine van Gefion of Gefjun (1908), 't grotste monument in Kopenhagen. 
*Amalienborg, de residensje van de keunienklyke familie. 
*Christiansborg, paleis ip 't eiland Slotsholmen. In 't gebouw zyn 't Deens parlement, 't Deens Hooggerechtshof en de bureau van den Êerste minister gevestigd. 
*Kongens Have (*Keuniengshof* of de *Rosenborg Kastêelhoovn*), oudste en mêest bezocht stadspark van Kopenhagen. 
* Frederikskerke of de Marmern kerke, e luthers kerkgebouw.
*Tivoli, e weireldbekend pretpark.
*Strøget, de bekendste wienkelstroate.
*Nyhavn (*Nieuwe hoave*). Langst d' hoave en 't kanoal stoan huuzn uut de 17ste, 18ste êeuwe in felle, levendige kleurn, woaroender ook cafés en restaurangs. In êen van die huuzn è Hans Christian Andersen nog geweund.

Ofbeeldienge: Copenhagen City Hall.jpg|Stadhuus van Kopenhagen 
Ofbeeldienge: Amalienborg and Marble Church view.jpg|Amalienborg en de Marmern kerke
Ofbeeldienge: Nyhavn Copenhagen 1.jpg|Kleurryke façades langst Nyhavn
Gentpôortbrugge

thumb|De Gentpôorte met de Gentpôortbrugge
De **Gentpôortbrugge** is e brugge in de stad Brugge an de Gentpôorte over de Riengvoart, tusschn 't center van de stad en de dêelgemêente Assebroeke. De Gentpôortbrugge bestoat uut e vast en e beweegboar gedêelte. De brugge is een oenderdêel van den N337 en verbiendt de Gentpôortstroate met de Generoal Lemanloane.
Kastêel van Heidelberg

thumb|Kastêel van Heidelberg
't **Kastêel van Heidelberg** (Duuts: *Heidelberger Schloss*) is êen van de bekendste  ruïnes in Duutsland en 't symbool van de stad Heidelberg. Vo da 't vernield wierd in de Neegnjoarign oorloge (1688-1697) was 't de residensje van de keurvorstn van 't Paltsgroafschap an de Reyn. Achter da 't zwoar beschoadigd wierd deur de soldoatn van Louis XIV van Frankryk in 1689, wierd 't kastêel in 1693 moa gedêeltelyk herbouwd.  De ruïne stoat tachtig meter boven de valleie an de nôordkant van den heuvel  Königstuhl en domineert vanof doa 't stadszicht van Heidelberg. 
## Geschiedenisse
De stad Heidelberg wordt in 1196 vo den êeste kê vernoemd in een ôorkonde. E kastêel  (*castrum in Heidelberg cum Burgo ipsius Castri*) wordt moa vermeld in 1225, os Ludwig I van Beiern 't kastêel van bisschop Heinrich van Worms ols lêengoed oentvangt. 

Ofbeeldienge:Hortus Palatinus und Heidelberger Schloss von Jacques Fouquiere.jpg|Kastêel van Heidelberg met den hof *Hortus Palatinus* deur Jacques Fouquier (1620)
Ofbeeldienge:Carl Philipp Fohr 001.jpg|Schloss Heidelberg deur Carl Philipp Fohr (1815)
Periferien van Grieknland

right
De **periferien van Grieknland** (Grieks: περιφέρειες, *periferiës*) zyn de 13 administratieve regio's van 't land, woarvan dan der neegn ip 't vasteland liggn en viere uut eilandn bestoan.
#Attika (*Αττική*)
#Centroal-Grieknland (*Στερεά Ελλάδα*)
#Centroal-Macedonië (*Κεντρική Μακεδονία*)
#Kreta (*Κρήτη*)
#Ôost-Macedonië en Thracië (*Ανατολική Μακεδονία και Θράκη*)
#Epirus (*Ήπειρος*)
#Ionische Eilandn (*Ιόνια νησιά*)
#Nôord-Egeïsche Eilandn (*Βόρειο Αιγαίο*)
#Peloponnesos (*Πελοπόννησος*)
#Zuyd-Egeïsche Eilandn (*Νότιο Αιγαίο*)
#Thessalië (*Θεσσαλία*)
#West-Grieknland (*Δυτική Ελλάδα*)
#West-Macedonië (*Δυτική Μακεδονία*)

De monnikstoat Athos, geleegn ip e schiereiland van Centraal-Macedonië, è sedert 1926 een autonome status en valt direct oender de Grieks-orthodoxe Kerke.
Aragón

**Aragón**  is êen van de 17 zelfstandige regio's van Spanje in 't nôordôostn van 't land, mè mêer of 1,3 miljoen inweuners. D' hoofdstad is Zaragoza.

## Geografie
Aragón grenst in 't nôordn an Frankryk, in 't ôostn aan Catalonië, in 't zuudn an Valencia en in 't westen an Castilië-La Mancha, Castilië en León, La Rioja en Navarra. De nôordelyke grenze mè Frankryk wordt gevormd deur de Pyreneeën. 't Centraal dêel van Aragón is vlakker, met de stroomvlakte van de riviere de Ebro, die de regio deurkruust van 't ôostn noa 't westn.

## Toaln
Spoans is d' êenigste officiële toale in Aragón, moar ip kleindere schoale wordn der nog twêe andere toaln gesprookn: Aragonees in de bergvallein in 't nôordn en Cataloans in e strooke in 't ôostn van de regio (La Franja). De twêe toaln wordn wettelyk beschermd moa z' èn gêen officiële status.

## Administratieve indêlienge
Aragón is oenderverdêeld in drie provinsjes:
Lombardeye

**Lombardeye** (Italioans: *Lombardia*, Lombardisch: *Lumbardia*, van de stamme de Longobardn) is e regio in Nôord-Italië. D'n ôofdstad van Lombardeye is Milaan.

De regio strekt hem uut van de Centrale Alpn in 't nôordn toet de riviere de Po in 't zuudn. In 't westen wordt Lombardeye begrensd deur 't meer Lago Maggiore en de riviere Ticino, in 't ôostn deur 't Gardameer en de riviere de Mincio. Lombardeye grenst (met de klokke mee) an Zwitserland (mêer bepoald de kantongs Ticino en Graubünden), en an d'Italioansche regio's Trentino-Zuud-Tirol, Veneto, Emilia-Romagna en Piemonte. 

Qua grotte stoat de regio ip de vierde plekke, achter Sicilië, Piemonte en Sardinië. Van de 1000 Italioann weunn der 157 in Lombardeye, 16% van de totale nationale bevolkienge. 

## Administratieve indêelienge
De regio Lombardeye es ingedêeld in 11 provinsjes en 1 metropolitoane stad:
thumb|280px|left|<center>Provinsjes van Lombardeye

## Culteure
Der stoan acht plekkn, hêelegans of gedêeltelyk in Lombardeye, ip de lyste van UNESCO Weirelderfgoed:
*Monte San Giorgio, belangryke viendplekke van fossieln an 't meer van Lugano ip de grenze mè Zwitserland.
* Rotstêekeniengn van Valcamonica, êen van de grotste collecsjes van prehistorische rotstêekeniengn in de weireld in de valleie Valcamonica in de provinsje Brescia.
*Prehistorische poalhuuzn in d' Alpn, met 111 individuele objectn in Frankryk, Zwitserland, Italië, Duutsland, Ôostnryk  en Slovenië, woarvan tiene in Lombardeye. 
*Longobardn in Italië. Plekkn van macht (568-774 achter Christus). 't Bestoat uut zeevn gebouwcomplexn. Al de bouwwerkn zyn deur 't Germoans volk de Longobardn gebouwd in de periode tusschn 568 en 774.
*De Santa Maria delle Grazie  in Milaan, e kerke met e Dominicoans klôoster, ook bekend vo ’t fresco *'t Latste Avondmaal (Ultima Cena)* van Leonardo da Vinci in de refter (Cenacolo) van 't klôoster.
*D'Heilige bergn (Sacri Monti) van Piemonte en Lombardeye, verschillige bedevoartplekkn woarvan 9 erkend.
*Crespi d'Adda,  e plekke in de gemêente Capriate San Gervasio, provinsje Bergamo, gebouwd vanof 1877 ols modeldorp vor arbeiders. 
*De Berninalyne,  een yzerweg die Sankt Moritz in Zwitserland verbiendt mè Tirano in Lombardeye.
Attika

thumb|Liggienge van Attika in Grieknland <br />
**Attika** of **Attica** (Grieks: Αττική, *Attiki*) is e driehoekig schiereiland en historische regio in Grieknland in d' Egeïsche Zêe. 't Omvat de stad Athene en omstreekn. Attika grenst in 't nôordn an de streke Boiotia en in 't westn an Megaris (Megara).
thumb|left|Koarte van Attika

Attika is ook de noame van êen van de dertien periferien (regio's) van Grieknland. Neffest 't gelyknoamig schiereiland omvat de regio ook nog Megaris, de Saronische Eilandn en Kythira en de gemêente Troizinia ip de Peloponnesos.
Woiwodschappn van Pooln

E **woiwodschap** (Pools: *województwo* [vɔjɛˈvut͡stfɔ],  mv. *województwa*) vormt 't hoogste administratief niveau binn Pooln. 

Pooln bestoat sedert de 14ste êeuwe uut woiwodschappn, ook wel provinsjes genoemd. Under antal, grotte en bevoegdheedn zyn deur de joarn herhoaldelyk veranderd. Sedert 1999 zyn der zestien woiwodschappn die de vroegere indêelienge uut 1975 (mè 49 woiwodschappn) èn vervangn. De zestien woiwodschappn van nu kommn grôotndêels overêen met historische Poolsche regio's. 
thumb|center| Woiwodschappn van Pooln sedert 1999
Powiat

thumb|Powiats in Pooln
E **powiat** (uutsproake: [pɔvʲat], *poviat*, mv. *powiaty*) is 't administratief twidde niveau in Pooln. 't Komt overêen met e groafschap, district, prefecteure of landkreis in andere landn. E powiat is oenderdêel van e woiwodschap en bestoat uut gmina's (gemêentes).

Grôote steedn, surtout mè mêer of 100.000 inweuners, valln nie oender e powiat moar èn e zelfstandig bestier, zoender oenderverdêelienge in gmina's. Ze wordn *powiat grodzki* (stadsdistrict) genoemd.

Der zyn 379 districtn mè powiat-status in Pooln: 314 landdistrictn (*powiaty ziemskie*) en 65 stadsdistrictn (*powiaty grodzkie*).
Gmina

thumb|Verdêelienge van de gmina's in Pooln.
De **gmina** (Poolsche uutsproake [ɡmina],  mv. *gminy* [ɡminɨ]) is 't lêegste administratief niveau in Pooln, te vergelykn met e gemêente. In 2011 woarn der 2.479 gminy. 't Woord *gmina* komt van 't Duuts *Gemeinde* (gemêente).

Der bestoan 3 verschillige types:
*306 stadsgemêentes, bestoande uut êen stad (*gmina miejska*)
*602 stads- en landelyke gemêentes, bestoande uut e stad met dorpn en landelyke gebiedn derroend (*gmina miejsko-wiejska*)
*1571 landelyke gemêentes, bestoande uut dorpn en boerebuutn (*gmina wiejska*)

An 't hoofd van e gmina stoat de *rada gminy* (gemêenteroad). E gmina makt dêel uut van e powiat.
Gemêentes van Denemarkn

thumb|De 98 Deensche gemêentes (sedert 2007)
De **gemêente** (Deens: *Kommune*) is een administratieve indêelienge van Denemarkn. Sedert 1 januoari 2007 telt 't land 98 gemêentes verdêeld over vuuf regio's. Vodien was Denemarkn  ipgedêeld in provinsjes die oenderverdêeld woarn in 270 gemêentes. 
## Gemêentes per regio
*Zuud-Denemarkn (*Syddanmark*): 
:Aabenraa · Ærø · Assens · Billund · Esbjerg · Fanø · Fredericia · Faaborg-Midtfyn · Haderslev · Kerteminde · Kolding · Langeland · Middelfart · Nordfyn · Nyborg · Odense · Svendborg · Sønderborg · Tønder · Varde · Vejen · Vejle
*Middn-Jutland (*Midtjylland*):
:Aarhus · Favrskov · Hedensted · Herning · Holstebro · Horsens · Ikast-Brande · Lemvig · Norddjurs · Odder · Randers · Ringkøbing-Skjern · Samsø · Silkeborg · Skanderborg · Skive · Struer · Syddjurs · Viborg 
*Nôord-Jutland (*Nordjylland*): 
:Aalborg · Brønderslev · Frederikshavn · Hjørring · Jammerbugt · Læsø · Mariagerfjord · Morsø · Rebild · Thisted · Vesthimmerland
*Hovedstaden (letterlyk: regio hoofdstad):
:Albertslund · Allerød · Ballerup · Bornholm · Brøndby · Kopenhagen (København) · Dragør · Egedal · Fredensborg · Frederiksberg · Frederikssund · Furesø  · Gentofte · Gladsaxe · Glostrup · Gribskov · Halsnæs · Helsingør · Herlev ·Hillerød · Hvidovre · Høje-Taastrup · Hørsholm · Ishøj · Lyngby-Taarbæk · Rudersdal · Rødovre · Tårnby · Vallensbæk
*Sjælland: 
:Faxe · Greve · Guldborgsund · Holbæk · Kalundborg · Køge · Lejre · Lolland · Næstved · Odsherred · Ringsted · Roskilde · Slagelse · Solrød · Sorø · Stevns · Vordingborg
Regio's van Denemarkn

250px|thumb|Regio's van Denemarkn
**[[Denemarkn]]** is sedert 1 januoari 2007 ingedêeld in vuuf **regio's**, die de vroegere provinsjes (*amter*) vervangn. Terzelfdertyd is 't antal gemêentes verminderd van 271 noa 98. 
Denemarkn bestoat uut de volgnde regio's:
Athene

**Athene** (Nieuwgrieks: Αθήνα, *Athina*; fonetisch: [a'θina]) is d' hoofdstad en grotste stad van Grieknland. 't Is ook 't administratief center van de  regio (''periferia'') Attika en êen van d' oudste steedn van de weireld.  

't Oude Athene van in de klassiekn tyd was e machtige stadsstoat (*polis*), e center vo kunst, lêern en filosofie, thuusbasis van d' Academie van Plato en 't Lyceum van Aristoteles en wordt algemêen anzien lyk de wiege van de Westersche beschoavienge.

't Erfgoed van de klassieke periode is nog alsan zichtboar in de stad met oude  monumentn en kunstwerkn, woarvan da 't Parthenon 't mêest bekend is. In Athene stoan der twêe sites ip de lyste van UNESCO Weirelderfgoed: d' Akropolis van Athene en 't middelêeuws klôoster van Daphni. Der zyn ook verschillige musea en culturele instelliengn, lyk 't Nationaal Archeologisch Museum, met de grotste collecsje Grieksche antiquiteitn van de weireld, 't Akropolismuseum en 't Benaki Museum. 

Ofbeeldienge: Attica 06-13 Athens 36 View from Lycabettus.jpg|Akropolis van Athene 
Ofbeeldienge: The Parthenon in Athens.jpg|Parthenon
Ofbeeldienge: Erechtheum Acropolis Athens.jpg|Tempel Erechtheion met de karyatides

Athene was de gaststad van d' êeste moderne Olympische Speeln in 1896, en 108 joar loater van de zomerspeeln in 2004.
Regio's van Nôorweegn

**[[Nôorweegn]]** is geografisch ingedêeld in vuuf **regio's** (Nôors: ***landsdeler***). Ze zyn verder ingedêeld in *[[fylke]]r*, de grotste administratieve subdiviezjes van Nôorweegn.
Fylke

thumb|De 15 ''fylker'' van Nôorweegn sedert 2024
Nôorweegn is sedert 2024 administratief ingedêeld in 15 *fylker*. E **fylke** is 't êeste administratief niveau, te vergelykn met e provinsje. Verschillige fylker vormn e ''landsdel'', e geografisch gebiëd zoender administratieve rolle. Van 1662 toet 1919 wierdn de Nôorsche provinsjes *amter* genoemd (mv. van *amt*, districtn). E fylke is zelve verdêeld in gemêentes (*kommuner*).
## Fylker vanof 2024
In 2024 stygt 't antal provinsjes van elve noa viftiëne. Vestfold og Telemark wordt ipgesplitst in Vestfold en Telemark. Viken wordt ipgesplitst in Akershus, Buskerud en Østfold. Troms og Finnmark wordt ipgedêeld in Troms en Finnmark.

## Lyste van de fylker van 2020 toet 2024
* **[[Agder]]**, soamnvoegynge van Vest-Agder en Aust-Agder
* **[[Innlandet]]**, soamnvoegynge van Oppland en Hedmark
* **[[Møre og Romsdal]]**
* **[[Nordland]]
* **Oslo**
* **Rogaland
* **[[Vestfold og Telemark]]**, soamnvoegynge van Telemark en Vestfold
* **[[Troms og Finnmark]]**, soamnvoegynge van Troms en Finnmark
* **[[Trøndelag]]**, soamnvoegynge van Nord-Trøndelag en Sør-Trøndelag
* **[[Vestland]]**, soamnvoegynge van Sogn og Fjordane en Hordaland
* **[[Viken]]**, soamnvoegynge van Buskerud, Akershus en Østfold
## Lyste van d' oude fylker
Hovedstaden

thumb|Liggienge van de regio Hovedstaden in Denemarkn
**Hovedstaden** (regio hoofdstad) is een administratieve regio van Denemarkn. ’t Bestoat uut 't nôordôostn van 't eiland Sjælland (inclusief d' hoofdstad Kopenhagen) en 't eiland Bornholm. De regiohoofdstad is Hillerød. 
## Gemêentes
Der zyn 29 gemêentes in de regio Hovedstaden. 
left|650px
Ennetières-en-Weppes

**Ennetières-en-Weppes**, ofte kortweug **Ennetières**, es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Permeke, Kampingem, Olm, Engelo, Schobeke, Radingem, Bois-Grenier en Ermentiers-Kapelle.

## Toponymië
De noame van de plekke es gedeurnde de geschiedenisse g'evolueerd en komt in verschilligte documentn anders veurn.
* 1066: *Anetières*
* 1140: *Hanetières*
* 1163: *Anetirs*
* 1202: *Anethieres*
* 1361: *Anetiers* en *Annetières en Weppes*

## Beziensweirdigeedn
* 't Fort Pierquin
* De Sint-Moartnskerke

thumb|left|De Sint-Moartnskerke in Ennetières
Chéreng

**Chéreng** es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Willems, Baisieux, Camphin-en-Pévèle, Gruson, Anstaing en Tressin. O de westkant van Chéreng lôopt de Marque.

## Beziensweirdigeedn
* De Sint-Voastkerke
* 't Kastêel van Montreul
* 't Oud geklasseerd postgebouw

thumb|left|Den oude post van Chéreng
Landschappn van Zweedn

thumb|Koarte van de Zweedsche landschappn
De 25 **Zweedsche landschappn** (Zweeds: *landskap*) vormn een historische indêelienge van Zweedn die nu nog alsan belangryk is ip gebied van culteure, folklore, streektoale, toerisme en geografie. 

De landschappn èn gêen administratieve funcsje. Die rolle wordt vervuld deur de provinsjes (Zweeds: *[[län]]*). Ze bluuvn wel van grôot belang vo de regionale identiteit van de Zweedn.
## Landschappn

Toet 1809 maktn d' historische provinsjes van Finland ook dêel uut van die lyste. Achter 't verlies dervan an Rusland veranderde Zweedn under administratieve indêelienge.
Tressin

**Tressin** es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Villeneuve-d'Ascq, Chéreng en Anstaing. O den ôostkant van Tressin lôopt de Marque.

## Beziensweirdigeedn
* De Sint-Pieterskerke


Ofbeeldienge:Eglise_Tressin_(59,_Nord).jpg|De Sint-Pieterskerke in Tressin
Ofbeeldienge:Mairie_Tressin.JPG|'t Staduus van Tressin
Gruson

**Gruson**, ofte ip zyn Vlams mêer lyk **Grusong** uutgesprookn, es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Chéreng, Baisieux, Camphin-en-Pévèle, Bourghelles, Sison, Boviengn en Anstaing. O de westkant van Gruson lôopt de Marque.

## Sport
De finoale van de koerseklassieker Parys-Roubei passeert traditionêel olangsn Gruson. Ip't groundgebied van Gruson liggn twêe kasseystrookn: 't ende van *Carrefour de l'Arbre* (secteur 4, e vrêe moelyke strooke van 5 sterrn) en de *Secteur pavé de Gruson* (secteur 3, e redelyk makkelyke strooke van 2 ster'n).


Ofbeeldienge:Gruson,_France_Carrefour_de_l%27Arbre.jpg|'t *Carrefour de l'Arbre* (an't ende van secteur 4)
Ofbeeldienge:Secteur_pav%C3%A9_de_Gruson.jpg|E stik van de kasseystroke van Gruson (secteur 3)


## Beziensweirdigeedn
* D'Ouze-Lieve-Vrouwe-Vizitoasjekerke


Ofbeeldienge:Gruson-_Eglise3.jpg|D'Ouze-Lieve-Vrouwe-Vizitoasjekerke
Ofbeeldienge:Mairie_de_Gruson.JPG|'t Staduus van Gruson
Don

* Don (titel): ansprêekienge en titel in teffrente Latynsche toaln
* Don (Vrankryk): de Fransche noame van de gemêente Doenk in't Noorderdepartement, nie verre van Rysel
* Don (Rusland): e riviere in Rusland
Doenk

**Doenk** (Frans: *Don*, Nederlands: *Donk*) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. Doenk grenst an de gemêentn Woavern, Allennes-les-Marais, Ennelin en Sengin. Twis deur de gemêente strôomt de gekanalizeerde Deule.

In tydde ôordigde Doenk by de gemêente Ennelin, totda 't in 1948 dervan wierd geschee'n en e zelfstandige gemêente wierd.

## Beziensweirdigeedn
* D'Ounbevlekte-Ountvangeniskerke
* Ip de gemêentelyke begroafplekke van Doenk ligg'n der mêer of 130 Iengelsche groavn uut d'n ôorloge

thumb|left|D'Ounbevlekte-Ountvangeniskerke in Doenk
Jutland

thumb|'t Schiereiland Jutland
**Jutland** (Deens: *Jylland*, Duuts: *Jütland*) is e schiereiland van 't Europees vasteland. 't Nôordelyk dêel is van Denemarkn en 't zuudelyk dêel van Duutsland, mêer bepoald de dêelstoat Sleeswyk-Holstein. 't Deens dêel is sedert 2007 ingedêeld in drie administratieve regio's: Nôord-Jutland, Middn-Jutland en Zuud-Denemarkn met een ippervlak van 29.775 km².

De noame Jutland komt van de Juutn, e Germoansche volksstamme die under in de streeke gevestigd èn in de 5e êeuwe.
## Geografie
Jutland grenst in 't westn an de Nôordzêe, in 't nôordn an de Skagerrak, in 't nôordôostn an 't Kattegat en in 't ôostn an de zêestroate de Klêene Belt. 't Nôordelykste dêel van Jutland wordt gevormd deur 't eiland Vendsyssel-Thy, die van de reste van Jutland gescheid wordt deur de Limfjord.
Nôord-Jutland

thumb|De regio Nôord-Jutland
De regio **Nôord-Jutland** (Deens: *Nordjylland*) besloat 't nôordelyk dêel van 't schiereiland Jutland en 't eiland Læsø. 't Is êen van de vuuf administratieve regio's van Denemarkn die ipgericht zyn binst de Deensche gemêentelyke  hervormienge in 2007. De traditionele provinsjes (*amter*) zyn ton vervangn deur vuuf grottere gebiedn en 't antal gemêentes zyn verminderd  van 271 noa 98. 

De regio omvat d' oude provinsje Nôord-Jutland en e dêel van d' oude provinsje Viborg. Den hoofdstad is Aalborg.
## Gemêentes
De regio Nôord-Jutland bestoat uut de volgnde gemêentes:
Willems

**Willems** (Nederlands: *Willem*) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Zelleken, Templeuve (over de schreve in Enegouwn, dêelgemêente van Dôornik), Baisieux en Villeneuve-d'Ascq.

## Sport
De finoale van de koerseklassieker Parys-Roubei passeert traditionêel olangsn Willems. Ip't groundgebied van Willems ligter e kasseystrooke: 't begun van de *Secteur pavé de Willems à Hem* (secteur 2, e wa moelykker strooke van 3 ster'n).

## Beziensweirdigeedn
* De Sint-Moartnskerke


Ofbeeldienge:Willems-Eglise.JPG|De Sint-Moartnskerke van Willems
Ofbeeldienge:Pavé_hem.jpg|'t Begun van de kasseystroke Willems-Hem (secteur 2)
Deens

thumb|Koarte van de Deensche dialectn
**Deens** (*dansk*) is e Nôord-Germoansche toale met à peu près 5,5 miljoen sprekers. 't Is d' êenigste officiële toale van Denemarkn. In de Deensche gebiedn de Faeröer en Groenland is 't de  toale van e klêene groep, moa 't bezit wel een officiële stoatus neffest de volkstoale. Ook in de Duutsche dêelstoat Sleeswyk-Holstein èt 't Deens een officiële stoatus ols minderheidstoale.

Lyk d' andere Nôord-Germoansche toaln stamt Deens of van 't Oudnoors.
## Dialectn
Standoarddeens of Ryksdeens (*rigsdansk*) is de toale die gebaseerd is ip de dialectn gesprookn in en roend d' hoofdstad Kopenhagen. Mêer of 25% van al de Deensche sprekers weunt in 't hoofdstedelyk gebied.  

De Deensche dialectn kunn ingedêeld wordn in de traditionele dialectn die ofwykn van 't modern standoarddeens en die nu mêestal an 't uutstervn zyn in Denemarkn, met allêene d' oudere menschn die ze nog klappn. Ze zyn in te dêeln in drie hoofddialectn:

*Eiland-Deens (*ømål*), woaroender dialectn van de Deensche eilandn Sjælland,  Funen, Lolland, Falster en Møn. 
*Jutlands (*jysk*), verder verdêeld in Nôord-, Ôost-, West- en Zuud-Jutlands.
*Bornholms (*bornholmsk*), 't dialect van 't eiland Bornholm.

## Spellienge
Deens wordt geschreevn mè 't Latyns alfabet, moa achter de Z kommn der nog drie letters by: Æ æ, Ø ø en Å å.  De letters q, w, x en z wordn bykan nôois gebruukt. 
* De *æ* vervangt d' oude spellienge *ae*. Uutsproake:  *èi* (*ä* in 't Duuts en 't Zweeds, *ai* in 't Frans).
* De *ø* vervangt d' oude spellienge *oe*. Uutsproake: *eu*  ( *ö* in 't Duuts en 't Zweeds).
* De *å* vervangt d' oude spellienge *aa* (toet 1948). Uutsproake: *oa*. In eignnoamn is de *aa* dikwyls bewoard.